Frankie Goes to Hollywood

Frankie Goes to Hollywood (skr. FGTH) bola britská hudobná skupina, ktorá zaznamenala výrazný úspech v polovici 80. rokov 20. storočia. Skupinu založil v Liverpoole Holly Johnson (spev), spolu s Paulom Rutherfordom (vokály, klávesy), Petrom Gillom (bicie, perkusie), Markom O’Toolom (basová gitara) a Brianom Nashom (gitara).

Debutový singel skupiny s názvom „Relax“ sa v britských rebríčkoch držal na 1. mieste päť týždňov a v máji 2006 bol na siedmom mieste najpredávanejších britských singlov všetkých čias. Úspech tohoto prvého singlu nasledovali aj ďalšie dva, „Two Tribes“ a „The Power of Love“, vďaka čomu sa skupina FGTH v britskej histórii stala druhou od roku 1964, ktorá takto bodovala svojimi prvými troma singlami. V roku 1964 dosiahla tento úspech skupina Gerry & The Pacemakers.

Do povedomia Česko-Slovenskej verejnosti sa skupina Frankie Goes to Hollywood dostala aj vďaka tomu, že ich dva hity „Relax“ a „The Power of Love“ sa v roku 1987 stali výraznou súčasťou hudby k českému filmu Bony a klid, režiséra Víta Olmera (scenár: Radek John, hrali: Jan Potměšil, Veronika Jeníková, Josef Nedorost, Tomáš Hanák, Roman Skamene, Vítězslav Jirsák, Jiří Fero Burda).

Členovia skupiny 
 Holly Johnson - spev (1980–1987)
 Mark O’Toole - basová gitara (1980–1987, 2004–2007)
 Jed O’Toole - basová gitara, gitara (1980–1982, 2005–2007)
 Peter Gill - bicie (1980–1987, 2004–2007)
 Brian Nash - gitara (1980–1987)
 Paul Rutherford - spev, tanec (1980–1987, 2004–2007)
 Ryan Molloy - spev (2004–2007)

Diskografia

Albumy

Štúdiové albumy 
 1984 - Welcome to the Pleasuredome
 1986 - Liverpool

Kompilácie 
 1985 - Bang! 
 1994 - Bang!… The Greatest Hits of Frankie Goes to Hollywood
 1994 - Reload - The Whole 12 Inches
 2000 - Maximum Joy 
 2000 - The Club Mixes 2000 
 2001 - Twelve Inches 
 2003 - Rage Hard - The Sonic Collection (SACD Hybrid)

DVD kompilácie 
 Frankie Goes to Hollywood - Hard On! (2001) obsahuje všetky videá skupiny a exkluzívne interview.

Single

Iné projekty 

 
Britské hudobné skupiny
Britské new wave hudobné skupiny
Držitelia ceny Brit Award
Pätice v hudbe
Hi-NRG